Die derde Sondag van Advent staan bekend as Gaudete Sondag van vreugde ("wees bly"), na aanleiding van Filippense 4.
Al vier die tekste vir hierdie Sondag belig die vreugde op 'n ander manier. Al vier tekste kan ook met die doop verbind word.
15Die Here het 'n einde gemaak
Die negende boek van die Twaalf Kleiner Profete is Sefanja. Hy is 'n tydgenoot van Jeremia, Nahum, Obadja en moontlik Joël. Sefanja waarsku Juda en Jerusalem dat die belydenis van God se hulp in die profeet Nahum net vervulling kan vind in die nougesette terugkeer na en bekering tot die Here. Anders sal sy toorn hulle net so seker tref as wat dit Nineve sal tref. Hy profeteer ook téén die nasies (2:4-15).
Sefanja verkondig sterk – soos die profeet Joël – dat die "dag van die Here" (1:7,14) gaan aanbreek. Verwysings na "die/daardie dag" kom bv. 16 keer voor tussen 1:7 en 2:3! Hierdie dag van die Here sluit soos by al die ander profete oordeel en genade in. Vergelyk bv. 2:1-3 waar die dag moontlik 'n geleentheid tot bekering kan wees: "Miskien bly julle die straf gespaar op die dag van die toorn van die Here." Maar, sonder bekering sal die oordeel van die Here die volk verwoes, soos inderdaad met die wegvoering in ballingskap gebeur het.
Tog eindig die boek steeds met van die mooiste beskrywings van die verlossing wat God sal bring. Dit geld vir beide die nasies – "daarna sal Ek weer nasies se lippe rein maak" (3:9) – as vir die Godsvolk – "Die Here jou God is in jou midde, 'n held wat bevry. Hy verheug Hom met blydskap oor jou, Hy maak jou nuut met sy liefde. Hy sal met uitroepe van vreugde oor jou jubel." (3:17).
Sefanja is volgens vers 1 moontlik 'n koninklike afstammeling, 'n agter-kleinkind van koning Hiskia, hoewel Amarja nie as 'n seun van Hiskia êrens anders genoem word nie (daar is wel só 'n hoëpriester, maar uit 'n vroeër tyd – 2 Kron. 19:11). Die ander name wat genoem word, is ook nie bekend nie. Daar is dus wel 'n skraal moontlikheid dat Sefanja familie is van die koning van sy tyd, Josia. Ons het egter nie genoeg inligting om dit verseker te sê nie.
Sefanja profeteer in Juda vóór die val van Nineve in 612 v.C. (in 2:13 word dit voorspel) en ook waarskynlik vóór die hervormings van Josia ingeskop het in 622-621 v.C. Dié hervormings het veranderinge ingesluit van juis dié dinge waarteen Sefanja hom uitgespreek het (1:4 – Baäl-aanbidding; 1:5 – aanbidding van hemelliggame). Josia het dus waarskynlik Sefanja se boodskap ter harte geneem, soos hy dit ook gedoen het met die boodskap van Jeremia.
Lees meer daaroor by my bydraes 2 Kronieke 34 – Josia bestry afgodery, herstel die tempel en gehoorsaam die voorskrifte van die wetboek en 2 Kronieke 35 – Josia hou die grootste Paasfees, maar sneuwel in oorlog weens sy koppigheid.
Interessant genoeg tree daar ook 'n priester met die naam Sefanja 'n bietjie later in dié tyd op (Jer. 21:1). Hoewel daar geleerdes is wat die priester en die profeet met mekaar in verband bring, was dié priester Sefanja se pa egter Maäseja. Sefanja het 'n meer gematigde houding as die ander amptenare teenoor Jeremia gehad. Hy lees op 'n punt vir hom briewe wat van die ballinge af teruggestuur is (Jer. 29:29) en reageer nie op die negatiewe inhoud daarin nie. Hy vra op 'n keer, in opdrag van koning Sedekia, dat Jeremia vir die volk sal bid (Jer. 37:3), hoewel dit nie tot enige uitkoms gelei het nie. Sefanja is in ballingskap weggevoer en deur koning Nebukadnesar doodgemaak in Ribla, in Hamat, 'n tragiese einde (Jer. 52:24-27).
Lees meer in my bydraes: Jeremia 21 – Ek het besluit om hierdie stad nie te spaar nie, Jeremia 29 – Ek beplan vir julle voorspoed, nie teenspoed nie, Jeremia 37 – Die Galdeërs sal Jerusalem verbrand, en Jeremia 52 – Die lot van Sedekia en Jojagin met die wegvoering in ballingskap.
Dit is duidelik dat die Here net 'n pad kan stap met dié wat nederig en ootmoedig is, dié wat op Hom vertrou en nie op hulleself en hulle eie krag staatmaak nie. Dit is net dié mense wat die wet sal kan nakom, dít wat in die Tôrâ beskryf is. Aan die een kant sal hulle: "nie onreg doen nie en nie lieg nie; daar sal uit hulle mond nie valsheid kom nie." (3:13). Aan die ander kant sal hulle: "'n kudde wees wat wei en gaan lê en rus sonder dat iemand hulle skrikmaak nie." Psalm 23 gaan vir hulle in vervulling.
Sefanja se fokus skuif na die toekomstige vrede wat in Juda en Jerusalem sal heers. Die volk kan solank hulleself verheug in wat gaan kom: "Wees met alles wat jy is, vrolik en bly, Jerusalem!" Die oorlog sal vergete wees, die vyand verslaan. Die Here self sal as Koning optree en hulle van rampe beskerm. Hulle moedeloosheid sal verdwyn.
Die 3e adventskers word aangesteek
Wet: (Ahv Lukas 3)
Vryspraak: (Romeine 8)
Aanvaarding van Vryspraak: (Uit Jesaja 12)
Loflied 190 "Grote God aan U die eer 1,2,3"
Skriflesing: Sefanja 3:14-20
Wegsending: Lied 345 "Kom alle getroues vs 1,2,3,4"
Sondag van Vreugde
Ons verwerp alle vorme van geweld en ontmensliking omdat ons glo in God die Vader.
Vrede is moontlik omdat ons God ken as Vader, Seun en Gees. Amen.
Aanvangswoord (Jesaja 11)
Genade vir julle, hoop, vrede, vreugde en liefde van God ons Vader
en van Jesus Christus, wat gekom het,
hier is en weer kom
8Dra liewer vrugte wat bewys dat julle bekeer is.
Daar is dus nou geen veroordeling vir dié wat in Christus Jesus is nie. t2Die wet van die Gees wat aan jou in Christus Jesus die lewe gee, het jou vrygemaak van die wet van sonde en dood. 3Wat die wet nie by magte was om te doen nie, omdat dit weens ons sondige natuur te swak was, dit het God gedoen. Hy het met die sonde afgereken deur sy eie Seun in dieselfde gestalte as die sondige mens te stuur; so het Hy die sonde in die sondige bestaan van die mens veroordeel. 4Nou kan ons aan die eise van die wet voldoen, óns wat ons lewe nie deur ons sondige natuur laat beheers nie, maar deur die Gees.
Aanvaarding van Vryspraak (Uit Jesaja 12)
F27. "Ek Weet"
Teks en Musiek: André Serfontein & Annalise Wiid
Ek weet (ek weet, ek weet) –
o, ek weet (ek weet, ek weet) –
Ek weet Jesus hou van my.
Ek weet Hy is lief vir my.
1. Ek weet Hy het my gemaak;
my oë, mond en tande.
Ek weet Hy het dit uitgedink:
my ore, voete, hande
En ek weet Hy hou van hoe ek lyk!
Wat maak dit nou eintlik saak
as iets dan skeef of krom is.
Hoe ek lyk maak geen verskil
Hy't my lief net soos ek nou is.
En ek weet my hart behoort aan Hom.
Gesels met die kinders oor die "prentjies" wat hulle van God het. Vra dan vir hulle na aanleiding van Sefanja 3: Hoe lyk God as held (krygsman)? Hoe lyk God wat vol vreugde is? Hoe lyk God wat tevrede is? Hoe lyk God wat jubel en juig?
Help die kinders om aan God te dink as die God wat glimlag, dit is immers wat hierdie Sondag wil kommunikeer.
Kry die Kindle-weergawe van "Uh-oh!" deur Shutta Crum. Die storie het byna geen woorde nie, so jy en die kinders kan dit saam vertel. Dit gaan oor twee peuters wat op die strand speel. Terwyl hulle speel, het hulle klein avonture wat hulle telkens laat ""uh-oh!" sê (soos 'n krap in hul speelgoed). Te midde van die "uh-oh" ervarings, geniet hulle die dag met lag en pret. Sefanja se uitspraak kom te midde van die aankondiging van God se oordeel. Die profeet herinner die volk om hulle te treur en hulle te bekeer, maar ook om bly te wees oor God se beloofde verlossing. Vreugde onderbreek oordeel. Deur sulke profetiese onderbrekings, soos in Sefanja, gee God vir ons 'n kykie op die toekoms.
Agt jaar daarna het Van de Broek en sy makkers gekom om haar man te kom haal. 'n Rukkie later het hulle haar opgelaai en na 'n hoop hout geneem waarop haar man vasgebind was. Sy was gedwing om toe te kyk terwyl hulle petrol oor sy liggaam gooi en hom aan die brand steek. Haar man se laaste woorde was: "Vader, vergeef hulle."
Nou het Van de Broek uiteindelik voor die regbank beland. Alles is in die oopte. Die kommissaris van die Waarheids- en Versoeningskommissie vra die bejaarde vrou wat sy wil hê. "Drie dinge," sê sy. "Ek wil hê mnr. Van de Broek moet my neem na die plek waar hulle my man verbrand het. Ek wil die stof gaan bymekaarmaak sodat ek hom 'n behoorlike begrafnis kan gee.
"Tweedens het mnr. Van de Broek al my familie van my weggeneem. Ek het net my man en seun gehad. Ek wil hê hy moet twee keer per maand na my huis kom en die dag met my deurbring, sodat ek vir hom 'n moeder kan wees. Ek wil die liefde wat ek nog in my oor het op hom uitstort.
"Derdens wil ek hê mnr. Van de Broek moet weet God het hom vergewe, en ek vergewe hom ook. Ek wil hê iemand moet my nou help om na hom te stap, daar waar hy sit, sodat ek hom kan omhels en hom kan verseker my vergifnis is waar en eg."
Terwyl die hofordonnans die bejaarde vrou na Van de Broek begelei, het hy flou geword. Iemand het "Amazing Grace" begin sing. Stadig maar seker het almal begin saamsing.
Ons word in die teksgedeelte met 'n opeenstapeling van werkwoorde vertel van gelowiges se intense vrolikheid en blydskap, want daar het in Jesus 'n einde aan die straf gekom. In plaas van die oordeel van die Here kan gelowiges nou leef in 'n tyd waar die Here vol vreugde is oor ons. Hy is stil-tevrede in sy liefde vir ons. Hierdie liefde is so sterk dat dit nie altyd demonstratief hoef te wees nie. Tog is daar ook tye wat sy liefde oorborrel in jubel en juig oor ons (14-17). Eenvoudig gesê: Hy hou van ons en geniet ons geselskap baie.
'n Bejaarde Suid-Afrikaanse vrou, van wie Maake Masango vertel, nooi ons vandag uit om vanuit die bevryding te lewe.
Wegsending 345 "Kom alle getroues vs 1,2,3,4"
Die vrede van God wat alle verstand te bowe gaan, sal oor julle harte en gedagtes die wag hou in Christus Jesus.
Amen (Filippense 4)
Stuur die gemeente uit met God se Kerskaartjie aan hulle. Daar kan selfs aan elkeen so 'n kaartjie uitgedeel word: